* Uradni list RS, št. 11/18 z dne 23. 2. 2018 (velja od 20. 3. 2018)

Na podlagi tretjega odstavka 13. člena Zakona o bančništvu (Uradni list RS, št. 25/15, 44/16 – ZRPPB, 77/16 – ZCKR in 41/17; v nadaljevanju ZBan-2) in prvega odstavka 31. člena Zakona o Banki Slovenije (Uradni list RS, št. 72/06 – uradno prečiščeno besedilo in 59/11) izdaja Svet Banke Slovenije

**SKLEP**

**o uporabi Smernic o enotnih razkritjih v skladu s členom 473a Uredbe (EU) št. 575/2013 v zvezi s prehodnimi ureditvami za zmanjšanje vpliva uvedbe MSRP 9 na kapital**

1. **člen**

**(Namen in področje uporabe smernic)**

1. Evropski bančni organ je na podlagi prvega odstavka 16. člena Uredbe (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (UL L št. 331 z dne 15. decembra 2010, str. 12; v nadaljevanju Uredba (EU) št. 1093/2010) dne 12. januarja 2018 objavil Smernice o enotnih razkritjih v skladu s členom 473a Uredbe (EU) št. 575/2013 v zvezi s prehodnimi ureditvami za zmanjšanje vpliva uvedbe MSRP 9 na kapital (v nadaljevanju: smernice), ki so objavljene na njegovi spletni strani.
2. Smernice iz prvega odstavka tega člena določajo enotno obliko razkritja informacij, ki se zahtevajo v 473a. členu Uredbe EU 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (UL L št. 176 z dne 27. junija 2013, str. 1; v nadaljevanju Uredba (EU) št. 575/2013), kot je bila dopolnjena z Uredbo (EU) 2017/2395 Evropskega parlamenta in Sveta z dne 12. decembra 2017 o spremembi Uredbe (EU) št. 575/2013 (UL L št. 345 z dne 27. decembra 2017, str. 27).
3. Smernice se uporabljajo za:
4. kreditne institucije, kot so opredeljene v 1. točki prvega odstavka 4. člena Uredbe (EU) št. 575/2013;
5. pristojne organe, kot so opredeljeni v točki (i) drugega odstavka 4. člena Uredbe (EU) št. 1093/2010.
6. **člen**

**(Vsebina sklepa in obseg uporabe smernic)**

1. S tem sklepom Banka Slovenije določa uporabo smernic za:
2. banke in hranilnice, ki so v skladu z ZBan-2 pridobile dovoljenje za opravljanje bančnih storitev v Republiki Sloveniji (v nadaljevanju banke) in ki morajo izpolnjevati nekatere ali vse zahteve glede razkritij iz dela 8 Uredbe (EU) št. 575/2013;
3. Banko Slovenije, kadar v skladu z ZBan-2 v vlogi pristojnega organa izvaja pristojnosti in naloge nadzora nad bankami iz 1. točke tega odstavka.
4. Banke iz 1. točke prvega odstavka tega člena v celoti upoštevajo določbe smernic v delu, v katerem so naslovljene nanje.
5. Banka Slovenije bo pri opravljanju nalog in pristojnosti nadzora v skladu z ZBan-2 in Uredbo (EU) št. 575/2013 v celoti upoštevala določbe smernic v delu, v katerem se nanašajo na izvajanje nalog in pooblastil pristojnega organa.
6. **člen**

**(Uveljavitev sklepa)**

Ta sklep začne veljati naslednji dan po objavi v Uradnem listu Republike Slovenije, uporabljati pa se začne 20. marca 2018.

1. **člen**

**(Prenehanje veljavnosti sklepa)**

Sklep velja do konca prehodnega obdobja iz šestega odstavka 473a. člena Uredbe (EU) št. 575/2013, ki se zaključi z 31. decembrom 2022.

Ljubljana, dne 13. februarja 2018

dr. Primož Dolenc l.r.

namestnik predsednika

Sveta Banke Slovenije